# Die Schedelsche Weltchronik (deutsch):153

| 152 <<<Vorheriges Blatt | Die Schedelsche Weltchronik Blatt CLIII | Nächstes Blatt>>> 154 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## verso:

Das sechst alter
Saltzburg ettwan iuualtia vnd petena genant ist ein fast alte statt des norgkews vnd yetzo ein bischofliche hawbtstat des bayerlands. die zu den zeiten des kaisers iulij (als sie sagen) einen vrsprung gehabt hat. nit ferne von dem gepirg das ettwen den norgkewern zugeho$^e$rt hat vnd yetzo teu$^e$tschem land zugeschriben wirdt. dann die norgkewer in dem nahenden gepirg wonende (als plinius schreibt) sind weylund thaurisci geannt gewest. ALs dann auch diser zeit bei kerenten in den ersten grenitzen teutschs lands lewt sind thauri genannt. dann als auff ein zeit die sachszen vnd marckische vo$^e$lcker kriechische gegent oder windische land vberzogen do hat nit ferne vomm norgkaw in dem gepirg der ro$^e$mer papirius carbo mit inen gestritten. vnnd (als strabo sagt) niderlag gelidden. Aber vnlang darnach haben die drey machtigen vo$^e$lcker. nemlich die sachszen oder marckischen die teu$^e$tschen vnd das gepirg volck an osterreich stoszende zu einer zeit welsch land vberfallen. dero eins teils (als plutarcus sagt) durch die norgkewer hingezogen sind. Aber bede heer sind erniderelegt vnnd vertilgt. Nemlich das ein heer nit ferr von Saltzburg nahend bey dem gepirg. vnnd das ander heer an der etseh. vnnd warden (als Plinius setzt) desselben barbarischen volcks dreymalhundert viertzigtausent erschlagen vnd hundert funfftzig. tausend gefangen. Dise aufru$^e$r was nit allein den vberfalnen gegenten sunder allem wlschem land erschrockenlich. do warden die ro$^e$mischen waffen in vnd heer durch das norgkaw mit stetigen auffru$^o$ren also gepraucht dz die norgkawer derselben schier gewonet hette. dann sie yezuzeiten drey gantz schar in die nahend gelegnen o$^e$rtter gesendet gedulden mu$^o$szten. Nw wardt der krieg von den ro$^e$mern mit den die an der thonaw wonen. auch mit den pannoniern. windischen vnd teu$^e$tschen fu$^e$rgenomen an dem weg zu satzburg. als an ein ort da die ro$^e$mer mit iren waffen vnd weren ausz vnd eingang haben mo$^e$chten. Als nw Iulius der ro$^e$misch kaiser die teu$^e$tschen angreiffen wolt do hiesz er an demselben end auff dem berg ein fest geschosz pawen das die ro$^e$misch ritterschaft zu dem selben geschlosz zuflucht vnnd hilf darausz haben mo$^e$cht. darumb wardt dasselb geschlosz iuuauense. das ist nach teu$^e$tschen gezu$^e$nge helffenburg genannt. Der wasserfluss iuuarus genannt darob dz geschloszligt. hat ime auch den namen gegeben. von dem die statt darnach erpawen iuuauia genant wardt. Dise stat hat weyer. see.ebne pu$^e$hel vnd berg von dem

## recto:

der werlt Blat CLIII
die Saltzburger vnd ir nachpawrschaft wunn vnd wayd. fogel vnd willprett. vnnd an mancherlay enden vilschung gar fu$^e$egclich haben mu$^e$gen. Sa hat es alda ein gennge straszen do die teutschen von kawfmanschatzs wegen durch das gebrig in welsche vnd andere land vnd herwider ziehen. Nw. ist dise statt ettwen scheinperlich. mit mawrn. anschu$^e$tten vnd hohen thu$^e$rnen wol befestigt vnd deshalb ein stu$^o$l der konig gewesen. vnd hat vnder dem haidnischen volck marmorstamm tempel der go$^e$tter gehabt. Vnd als aber dise statt vil zeit in plu$^e$enden auff nemendem stand gewesen was hat sie darnach zu den zeiten des konigs Attile von dem hunis vberfall name prand vnd mord also gelidden das sie gantz verheeret verwu$^e$stet vnd zerru$^e$det wardt. Nachfolgend als sant ruprecht nach der gepurt christi vnszers hailands funfhundert vnd in dem achtzigisten iar Theodonem den herztogen zu bayern vnnd das volck in den vmgelegnen gegenten zu cristenlichem glawben wider gefu$^e$ert het do kom er zu letst an den fluss Iuuarus den man yetzo saltzach nennt vnd funde daselbst dise statt cerfallen vnd mit waldtstawden vnd holtzreysich vberwachsen. die vernewet er vnd richtet die widerauff al ein statt die ettwen vnder den stetten des bayerlands fu$^e$r andere geachtet was. Vnd nach dem sant ruprecht dise statt zu eim bischoflichen stu$^o$l wol fu$^e$egclich vnd schickerlich achte do erlanget er von dem hertzogen zu bayern freyheit vnd aigenschast desselben ends vnd liesze die pawmen gestewdig vnd holtzpu$^e$sch abrawmen vnd auszrewtten vnd ein kirchn in sant peters eren aufpawen vnd ein closter sant benedicten ordens mit bgeabung des hertzogen anfrichten. vnd sannt ruprecht regiret die bischoflichen kirchen. xliiij. iar. Sant vital was sein nachkomen. darnach hat sant Virgili bischof daselbst ein bischoftliche hawbtkirchen gepawt vnd die statt in allen gezierde auffnemung empfangen also dz yetzo dise statt mit groszen zinnen vmbgeben vnn mit fast scho$^e$ne gepewen der clo$^e$ster. tempel. hewszer vnd des geschlisz geziert. vnd auszerhalb des alles mit vil wirdigen heiltumb begnadet ist.